CELEX: E2017J0002
Language: mt
Date: 2017-11-14 00:00:00
Title: Sentenza tal-Qorti tal-14 ta’ Novembru 2017 fil-Kawżi Magħquda E-2/17 u E-3/17, L-Awtorità ta’ Sorveljanza tal-EFTA vs l-Iżlanda (id-Direttiva 89/662/KEE — Spezzjonijiet veterinarji — Restrizzjonijiet fuq l-importazzjonijiet — Laħam nej u pproċessat, bajd u ħalib)

15.3.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 97/9
            
         SENTENZA TAL-QORTI
   tal-14 ta’ Novembru 2017
   fil-Kawżi Magħquda E-2/17 u E-3/17,
   L-Awtorità ta’ Sorveljanza tal-EFTA vs l-Iżlanda
   
      (id-Direttiva 89/662/KEE — Spezzjonijiet veterinarji — Restrizzjonijiet fuq l-importazzjonijiet — Laħam nej u pproċessat, bajd u ħalib)
   
   (2018/C 97/05)
   Fil-Kawżi Magħquda E-2/17 u E-3/17, L-Awtorità ta’ Sorveljanza tal-EFTA vs l-Iżlanda — RIKORSI għal dikjarazzjoni li l-Iżlanda naqset milli tissodisfa l-obbligi tagħha li jirriżultaw mill-Att imsemmi fil-punt 1 fil-Parti 1.1 tal-Kapitolu I tal-Anness I tal-Ftehim dwar iż-Żona Ekonomika Ewropea (id-Direttiva tal-Kunsill 89/662/KEE tal-11 ta’ Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern) kif emendat u kif adattat għall-Ftehim taħt il-Protokoll 1 tiegħu u mill-adattamenti settorjali fl-Anness I, u b’mod partikolari l-Artikolu 5 tal-Att, billi ħalliet fis-seħħ:
   
               (i)
            
            
               sistema ta’ awtorizzazzjoni għall-importazzjoni ta’ laħam frisk u prodotti tal-laħam friski, kif stipulata fl-Artikolu 10 tal-Att tal-Iżlanda Nru 25/1993 u fl-Artikoli minn 3 sa 5 tar-Regolament tal-Iżlanda Nru 448/2012;
            
         
               (ii)
            
            
               sistema ta’ awtorizzazzjoni għall-importazzjoni ta’ bajd nej u prodotti li joriġinaw mill-bajd nej, bħal kif stipulata fl-Artikolu 10 tal-Att tal-Iżlanda Nru 25/1993 u fl-Artikolu 3(e) u l-Artikolu 4 tar-Regolament tal-Iżlanda Nru 448/2012;
            
         
               (iii)
            
            
               sistema ta’ awtorizzazzjoni għall-importazzjoni ta’ ħalib mhux pasturizzat u prodotti tal-ħalib ipproċessati minn ħalib mhux pasturizzat u rekwiżiti addizzjonali, kif stipulata fl-Artikolu 10 tal-Att tal-Iżlanda Nru 25/1993 u fl-Artikolu 3(f) u l-Artikoli 4 u 5 tar-Regolament tal-Iżlanda Nru 448/2012, u projbizzjoni tal-kummerċjalizzazzjoni tal-prodotti tal-ħalib importati pproċessati mill-ħalib mhux pasturizzat, kif stipulat fl-Artikolu 7a tar-Regolament tal-Iżlanda Nru 104/2010; u
            
         
               (iv)
            
            
               prattika amministrattiva li biha l-importaturi jintalbu jagħmlu dikjarazzjoni u jiksbu approvazzjoni għall-importazzjoni ta’ prodotti trattati mill-bajd u tal-ħalib, bħal dik stabbilita fil-kuntest tal-applikazzjoni tar-Regolament tal-Iżlanda Nru 448/2012,
            
         il-Qorti, magħmula minn Carl Baudenbacher, il-President, Per Christiansen (l-Imħallef-Relatur) u Páll Hreinsson, l-Imħallfin, taw is-sentenza fl-14 ta’ Novembru 2017, li d-dispożittiv tagħha huwa kif ġej:
   
               1.
            
            
               Tiddikjara li l-Iżlanda naqset milli tissodisfa l-obbligi tagħha li jirriżultaw mill-Artikolu 5 tal-Att imsemmi fil-punt 1 fil-Parti 1.1 tal-Kapitolu I tal-Anness I tal-Ftehim dwar iż-Żona Ekonomika Ewropea (id-Direttiva tal-Kunsill 89/662/KEE tal-11 ta’ Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern) kif emendat u kif adattat għall-Ftehim taħt il-Protokoll 1 u l-Anness I tiegħu, billi ħalliet fis-seħħ:
               
                           (i)
                        
                        
                           is-sistema ta’ awtorizzazzjoni għall-importazzjoni ta’ laħam frisk u prodotti tal-laħam friski stipulata fl-Artikolu 10 tal-Att tal-Iżlanda Nru 25/1993 u fl-Artikolu 3(a) u l-Artikoli 4 u 5 tar-Regolament tal-Iżlanda Nru 448/2012;
                        
                     
                           (ii)
                        
                        
                           is-sistema ta’ awtorizzazzjoni għall-importazzjoni ta’ bajd nej u prodotti li joriġinaw mill-bajd nej stipulata fl-Artikolu 10 tal-Att tal-Iżlanda Nru 25/1993 u fl-Artikolu 3(e) u l-Artikolu 4 tar-Regolament tal-Iżlanda Nru 448/2012;
                        
                     
                           (iii)
                        
                        
                           is-sistema ta’ awtorizzazzjoni għall-importazzjoni ta’ ħalib mhux pasturizzat u prodotti tal-ħalib ipproċessati minn ħalib mhux pasturizzat stipulata fl-Artikolu 3(f) u l-Artikolu 4 tar-Regolament tal-Iżlanda Nru 448/2012, u r-rekwiżiti addizzjonali li jirrigwardaw ċertu ġobon stipulati fl-Artikolu 5 tar-Regolament tal-Iżlanda Nru 448/2012; u
                        
                     
                           (iv)
                        
                        
                           prattika amministrattiva li tirrikjedi li l-importaturi ta’ prodotti trattati mill-bajd u tal-ħalib jissottomettu data lill-awtorità nazzjonali rilevanti li tagħti prova li l-prodotti jkunu ġew trattati f’konformità mal-leġiżlazzjoni nazzjonali.
                        
                     
         
               2.
            
            
               Tiċħad il-kumplament tar-rikors.
            
         
               3.
            
            
               Tordna lill-Iżlanda tħallas l-ispejjeż tal-proċedimenti.